সাদিয়া গাওনের আরবি অনুবাদে এ অধ্যায়ে একাধিক বার ‘কিবলাহ’ কথাটির উল্লেখ আছে। বাইবেলের তাওরাত অংশের বর্তমান সময়কার অনুবাদে এমন কিছু দেখা যায় না। এখানে মূল হিব্রুতে ‘নেগেভ’ শব্দ আছে।[35]এর শাব্দিক অর্থ হচ্ছে ‘দক্ষিণ দিক’। বর্তমান অনুবাদগুলোতে ‘নেগেভ’ অথবা ‘দক্ষিণ দিক’ এই শব্দগুলো ব্যবহার করা হয়েছে। মিসরের উপরিভাগ(Upper Egypt) থেকে বের হয়ে ফিলিস্তিনের দিকে অগ্রসর হলে সে স্থান থেকে কা’বার দিক হয় দক্ষিণ। কাজেই সেখান থেকে দক্ষিণে অগ্রসর হলে এটাকে সহজেই “কিবলার দিকে অগ্রসর হওয়া” বলা যায়। আবার, এ অধ্যায়ে ইব্রাহিম(আ.) কর্তৃক একাধিকবার বেদি (উপাসনার ইমারত; مذبح) নির্মাণ করার কথা উল্লেখ আছে। বলা হয়েছে, যেখানে তিনি প্রথম বেদি নির্মাণ করেছিলেন, সেখানে তিনি আল্লাহকে ডাকেন। কা’বাগৃহে হজের সময় “লাব্বাইক আল্লাহুম্মা লাব্বাইক” বলে আল্লাহকে ডাকার দৃশ্যের সাথেএই বিবরণটি অত্যন্ত সাদৃশ্যপূর্ণ।